จับลอตใหญ่ ไอซ์ 1.4 ตัน ค่าพันล้าน ใช้ 18 ล้อขนขายชายแดนใต้
ตำรวจ สภ.มูโนะ นราธิวาส จับ 2 ผู้ต้องหาขนไอซ์ 1420 กก.ใส่กระสอบมา 35 กระสอบ ใช้ผ้าใบคลุมบรรทุกมากับรถ 18 ล้อหัวลาก คนขับสารภาพขนมาจาก กทม. ได้ค่าจ้าง 6 แสน เผย มูลค่าในไทยกว่า 200 ล้าน แต่หากข้ามแดนไปได้ ราคาจะพุ่งถึงพันล้านเวลา 08.00 น. วันที่ 2 ก.ค. 63 พล.ท.พรศักดิ์ พูลสวัสดิ์ แม่ทัพภาค 4 พร้อมด้วย พล.ต.ท.รณศิลป์ ภู่สาระ ผบช.ภ.9 พล.อ.จตุพร กลัมพสุต ผู้อำนวยการสำนักงานข่าวกรอง กองอำนวยการรักษาความมั่นคงภายในภาค 4 ส่วนหน้า พล.ต.ต.ดุษฎี ชูสังกิจ รอง ผบช.ภ.9 และนายไพโรจน์ จริตงาม รองผู้ว่าราชการจังหวัดนราธิวาสร่วมกันเดินทางมายัง สภ.มูโนะ อ.สุไหงโก-ลก เพื่อร่วมแถลงข่าวการจับกุมตัว นายสมชาย เทียนเครือ ที่อยู่ 49/7 ม.4 อ.ท่าศาลา จ.นครศรีธรรมราช และนายคำรณ จันทมณี ที่อยู่ 82/3 ม.2 ต.รำแดง อ.สิงหนคร จ.สงขลา พร้อมยาไอซ์ ที่บรรจุใส่ไว้ในกระสอบ จำนวน 35 กระสอบ น้ำหนัก 1420 กิโลกรัม มูลค่า 284000000 บาท ที่บรรทุกมากับรถยนต์บรรทุก 18 ล้อ แบบหัวลาก ยี่ห้ออีซูซุ สีขาว ทะเบียน 70-5823 สุราษฎร์ธานี ปะปนมากับสินค้าเหล็กเส้น เพื่อรอส่งให้ นายอาแว เมาะบากอ ที่จอดรอบริเวณปากทางเข้าบ้านปะดาดอ ต.นานาค อ.ตากใบ จ.นราธิวาสทั้งนี้ ช่วงเวลา 02.00 น. ที่ผ่านมา พ.ต.อ.จำรัส รุ่งเรือง ผกก.สภ.มูโนะ รับแจ้งจากสายข่าวในพื้นที่จะมีการลักลอบขนยาเสพติดลอตใหญ่ มาส่งให้เอเย่นต์รายใหญ่ในพื้นที่ จึงได้มีการประสานไปยังเจ้าหน้าที่ตำรวจ สภ.ตากใบ เพื่อร่วมสกัดกั้นและจับกุม โดยให้เจ้าหน้าที่ชุดสืบสวนและฝ่ายป้องกันปราบปราม นั่งรถยนต์ออกตรวจสอบ จนกระทั่งพบรถบรรทุก 18 ล้อแบบหัวลาก จอดอย่างมีพิรุธบนถนนปากทางเข้าบ้านปะดาดอ ต.นานาค จึงได้จอดรถและพูดคุยกับ นายสมชาย เทียนเครือ คนขับ ซึ่งมี นายนายคำรณ จันทมณี นั่งคู่กันมาด้วย โดยขอความร่วมมือให้เคลื่อนย้ายรถคันดังกล่าว เพื่อนำมาตรวจค้นที่จุดตรวจหน้า สภ.มูโนะ เนื่องจากจุดจอดรถหัวลากเป็นพื้นที่เปลี่ยว ไม่เอื้ออำนวยต่อการตรวจค้นเมื่อถึงบริเวณหน้าจุดตรวจ เจ้าหน้าที่ได้เชิญตัว นายสมชาย และ นายคำรณ ลงจากรถ และต้องตกตะลึงเมื่อเจ้าหน้าที่ตำรวจพบว่า ที่บริเวณตัวถังต่อจากข้อต่อหัวลากของรถยนต์บรรทุก 18 ล้อ มียาไอซ์ จำนวน 35 กระสอบ น้ำหนัก 1420 กก.ซุกซ่อนอยู่ โดยมีผ้าใบกันฝนปิดทับเพื่ออำพรางเจ้าหน้าที่ขณะขนย้ายจากการสอบสวนในเบื้องต้น นายสมชาย คนขับรถให้การรับสารภาพว่า ได้รับการว่าจ้างให้ขนยาไอซ์จากพื้นที่กรุงเทพมหานคร มาส่งให้ นายอาแว ณ จุดนัดหมายปากทางเข้าบ้านปะดาดอ ในราคาว่าจ้าง 600000 บาท โดยทำครั้งนี้เป็นครั้งที่ 2 ก่อนที่จะถูกเจ้าหน้าที่จับกุม และทราบเพียงว่า นายอาแว จะนำยาไอซ์ส่งขายต่อในประเทศเพื่อนบ้านต่อมาเจ้าหน้าที่ได้จึงได้สนธิกำลังเข้าติดตามจับกุม นายอาแว ทั้งที่บ้านในพื้นที่ อ.ตากใบ และบ้านของภรรยาในพื้นที่ อ.สุไหงโก-ลก แต่พบว่านายอาแวไหวตัวทัน จึงได้หลบหนีไปได้ ส่วนยาไอซ์ของกลาง หากส่งผ่านไปยังประเทศเพื่อนบ้าน จะมีมูลค่ากว่า 1000 ล้านบาท
ตำรวจ สภ.มูโนะ นราธิวาส จับ 2 ผู้ต้องหาขนไอซ์ 1420 กก.ใส่กระสอบมา 35 กระสอบ ใช้ผ้าใบคลุมบรรทุกมากับรถ 18 ล้อหัวลาก คนขับสารภาพขนมาจาก กทม. ได้ค่าจ้าง 6 แสน เผย มูลค่าในไทยกว่า 200 ล้าน
จับไอซ์,จับยาไอซ์,ไอซ์1.4ตัน,ใช้รถ18ล้อขนยาไอซ์,ยาไอซ์พันล้าน,ข่าวทั่วไป